pythainlp/thai-wiki-dataset-v4 huggingface dataset:
พรรคไทยศรีวิไลย์

พรรคไทยศรีวิไลย์ (ชื่อย่อ: ทศล./TCL.) พรรคการเมืองที่จดแจ้งชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 28/2561 เมื่อวันที่ 24 ตุลาคม พ.ศ. 2561 โดยมีมงคลกิตติ์ สุขสินธารานนท์ เลขาธิการภาคีเครือข่ายต่อต้านการทุจริตคอร์รัปชั่นแห่งชาติเป็นผู้ยื่นจดแจ้งชื่อพรรค
ประวัติ.
ในวันที่ 26 เมษายน พ.ศ. 2561 ทางพรรคไทยศรีวิไลย์ได้รับหนังสือจดแจ้งจัดตั้งพรรค หรือ พ.ก. ๗/๒ จาก กกต. เพื่อให้ทางพรรคดำเนินการจดทะเบียนพรรคอย่างเป็นทางการต่อไป 
ต่อมาในวันอาทิตย์ที่ 10 มิถุนายน พ.ศ. 2561 ที่ห้องประชุมวายุภักษ์ โรงแรมเซ็นทารา ศูนย์ราชการ พรรคไทยศรีวิไลย์ได้จัดประชุมใหญ่สามัญครั้งที่ 1 เพื่อเลือกหัวหน้าพรรค รองหัวหน้าพรรคและคณะกรรมการบริหารพรรคที่ประชุมมีมติเลือกนาย มงคลกิตติ์ สุขสินธารานนท์ เป็นหัวหน้าพรรคและนายณัชพล สุพัฒนะ หรือ มาร์ค พิทบูล เป็นรองหัวหน้าพรรค และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 23 สิงหาคม พ.ศ. 2561
ต่อมาในวันที่ 26 พฤษภาคม 2566 นายมงคลกิตติ์ได้ลาออกจากตำแหน่งหัวหน้าพรรคทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ โดยนายมงคลกิตติ์ให้เหตุผลว่าขอเบรคการเมือง จากนั้นในวันที่ 17 ธันวาคม 2566 พรรคไทยศรีวิไลย์ได้จัดประชุมใหญ่สามัญประจำปี ครั้งที่ 4/2566 เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายมงคลกิตติ์ ให้กลับมาดำรงตำแหน่งหัวหน้าพรรค ขณะที่ตำแหน่งเลขาธิการพรรคที่ประชุมมีมติเลือกนางสาวภคอร จันทรคณา และตำแหน่งโฆษกพรรคที่ประชุมมีมติเลือก ลูกศร อรศศิพัชร์ มามีเกตุรัตน์ อดีตนักแสดงชื่อดัง
หลังจากนั้นนายมงคลกิตติ์ได้ยื่นหนังสือลาออกจากสมาชิกพรรคไทยศรีวิไลย์ ทำให้พ้นจากตำแหน่งหัวหน้าพรรคและทำให้คณะกรรมการบริหารพรรคต้องพ้นจากตำแหน่งทั้งคณะ ในวันที่ 27 เมษายน 2567 ก่อนการประชุมใหญ่สามัญประจำปีของพรรคประชาธิปัตย์ นายมงคลกิตติ์ได้มาเข้าร่วมประชุมและโชว์บัตรสมาชิกพรรคประชาธิปัตย์ หลังจากไปสมัครสมาชิกพรรค ณ ที่ทำการพรรค เมื่อวันที่ 26 เมษายน และได้รับแต่งตั้งเป็นที่ปรึกษาหัวหน้าพรรคประชาธิปัตย์เมื่อวันที่ 23 พฤษภาคม
ต่อมาในวันที่ 29 มิถุนายน 2567 พรรคไทยศรีวิไลย์ได้จัดการประชุมใหญ่สามัญ ครั้งที่ 1/2567 เลือกตั้งคณะกรรมการบริหารพรรคชุดใหม่แทนชุดเดิมที่พ้นจากตำแหน่ง ซึ่งที่ประชุมมีมติเลือกนางสาวภคอรและนายอดิศร สังข์จันทร์ เป็นหัวหน้าพรรคและเลขาธิการพรรคตามลำดับ โดยนโยบายเร่งด่วนของพรรคคือการผลักดัน ร่างพระราชบัญญัติองค์การสงเคราะห์ทหารผ่านศึก แก้ไขเพิ่มเติมในส่วนของเงินผดุงเกียรติทหารให้เข้าสู่สภา
จากนั้นในวันที่ 10 ตุลาคม พ.ศ. 2567 นางสาวภคอรได้ยื่นหนังสือลาออกจากสมาชิกพรรค ทำให้พ้นจากตำแหน่งหัวหน้าพรรค และคณะกรรมการบริหารพรรคที่เหลือต้องพ้นจากตำแหน่งทั้งคณะ โดยมีแนวโน้มว่านางสาวภคอรจะไปร่วมทำกิจกรรมทางการเมืองกับพรรคประชาธิปัตย์
กระแสวิจารณ์.
ในโลกโซเชียลมีการแชร์ข้อความขอรับบริจาคของพรรคไทยศรีวิไลย์ จนมีกระแสวิพากษ์วิจารณ์กันมาก โดยในเพจ พรรคไทยศรีวิไลย์ ระบุว่า ”ร่วมบริจาคทุนได้ตามบัญชีนี้ครับ  พรรคการเมืองของประชาชน โดยประชาชน เพื่อประชาชน อย่างแท้จริง” ปรากฏว่ามีผู้มาแสดงความคิดเห็นจำนวนมาก  โดยส่วนใหญ่เป็นห่วงว่าการขอบริจาครูปแบบดังกล่าวเหมาะสมหรือไม่
นางงามนานาชาติ 2013

นางงามนานาชาติ 2013 การประกวดนางงามนานาชาติครั้งที่ 53 ซึ่งจัดขึ้นเมื่อวันที่ 17 ธันวาคม พ.ศ. 2013 ที่ Shinagawa Prince Hotel Hall ในกรุงโตเกียว, ประเทศญี่ปุ่น Bea Santiago จากฟิลิปปินส์ได้รับตำแหน่งเป็นผู้ชนะ โดย นางงามนานาชาติ 2008, Alejandra Andreu นี่เป็นปีที่สองติดต่อกันเป็นเจ้าภาพจัดการประกวด
ผู้เข้าประกวด.
67 ผู้แข่งขันที่ได้รับการยืนยันแล้ว:
ครอสโอเวอร์.
ผู้เข้าร่วมการแข่งขันที่เคยแข่งขันหรือจะแข่งขันในงานประกวดความงามอื่น ๆ :
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
อินดิเพนเดนต์สปิริตอะวอร์ด สาขาภาพยนตร์ยอดเยี่ยม

- ภาพยนตร์ยอดเยี่ยม - เป็นหนึ่งในรางวัลที่มอบแก่ภาพยนตร์อิสระเป็นประจำปี โดยฟิล์มอินดิเพนเดนท์สปิริตอะวอร์ด
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
อินดิเพนเดนต์สปิริตอะวอร์ด สาขาผู้กำกับภาพยนตร์ยอดเยี่ยม

– ผู้กำกับภาพยนตร์ยอดเยี่ยม – เป็นหนึ่งในรางวัลที่มอบแก่ผู้กำกับภาพยนตร์อิสระเป็นประจำปี โดยฟิล์มอินดิเพนเดนท์สปิริตอะวอร์ด
รายชื่อผู้กำกับภาพยนตร์และภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นผู้กำกับภาพยนตร์ผู้ชนะ ได้รับรางวัล
อินดิเพนเดนต์สปิริตอะวอร์ด สาขาภาพยนตร์ต่างประเทศยอดเยี่ยม

– ภาพยนตร์ต่างประเทศยอดเยี่ยม – เป็นหนึ่งในรางวัลที่มอบแก่ภาพยนตร์อิสระเป็นประจำปี โดยฟิล์มอินดิเพนเดนท์สปิริตอะวอร์ด
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
อินดิเพนเดนต์สปิริตอะวอร์ด สาขาภาพยนตร์สารคดียอดเยี่ยม

– ภาพยนตร์สารคดียอดเยี่ยม – เป็นหนึ่งในรางวัลที่มอบแก่ภาพยนตร์อิสระเป็นประจำปี โดยฟิล์มอินดิเพนเดนท์สปิริตอะวอร์ด หรือสปิริตอะวอร์ด
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
กุลธวัช บัวเจริญ

กุลธวัช บัวเจริญ ชื่อเล่น ไวท์ (เกิดเมื่อวันที่ 30 มิถุนายน พ.ศ. 2536) เกิดที่อำเภอหนองปรือ จังหวัดกาญจนบุรีเป็นนักแสดงและนักกีฬาชาวไทยในสังกัดช่อง 7 เอชดีมีชื่อเสียงจากละครเรื่อง "แม่สื่อจอมป่วน" ในบทบาท "แจ็คกี้"
ประวัติ.
กุลธวัช หรือชื่อเดิม สยามรัฐ บัวเจริญ เป็นนักแสดงและนักกีฬาชาวไทยเกิดที่อำเภอหนองปรือ จังหวัดกาญจนบุรีเคยเป็นนักกีฬาฟุตบอลของเยาวชนทีมชาติไทยที่จังหวัดกาญจนบุรีและได้รับเป็นตัวแทนระดับชาติเข้าร่วมการแข่งขันที่เมืองเวียงจันทน์ประเทศลาวตอนอยู่โรงเรียนมัธยมหลังจากนั้นไวท์ กุลธวัช หรือชื่อเดิมไวท์ สยามรัฐ เรียนจบชั้นมัธยมศึกษาปีที่ 6 จึงมาศึกษาต่อที่จังหวัดกรุงเทพมหานครระดับปริญญาตรีจบการศึกษาปริญญาตรีคณะมนุษยศาสตร์ สาขาประวัติศาสตร์เพื่อการท่องเที่ยวที่มหาวิทยาลัยรามคำแหงแล้วเข้าประกวดดาวเดือนและได้รับรางวัลตำแหน่งป๊อปปูล่าและรองอันดับหนึ่งล่าสุดไวท์ กุลธวัช หรือชื่อเดิมไวท์ สยามรัฐ เคยเป็นนักกีฬาตัวแทนเข้าร่วมการขันแข่งฟุตบอลทีมชาติไทยของ “พีทียู” สโมสรมหาวิทยาลัยปทุมธานีทีมในศึกออมสิน ลีก 2018 (T4) โซนกรุงเทพและปริมณฑล และได้ทุนเรียนต่อในคณะศิลปะศาสตร์ สาขาการท่องเที่ยวและการโรงแรม 
ที่มหาวิทยาลัยปทุมธานี
กุลธวัชเริ่มเข้าสู่วงการบันเทิงจากการเป็นนักแสดงและได้รับโอกาสโดยมีการชักชวนจากโมเดลลิ่งได้ไปประกวดเวทีต่าง ๆ และมีผลงานชิ้นแรกในเพลงมิวสิกวีดีโอของศิลปินกล้วย อาร์สยาม เพลง "ที่ฉันเจ้าชู้" ภายหลัง กุลธวัช หรือชื่อเดิมไวท์ สยามรัฐ ได้ลงนามสัญญาในฐานะนักแสดงในสังกัดช่อง 7 เอชดีเมื่อในปี 2560 และได้รับโอกาสร่วมแสดงละครเรื่องแรกเรื่อง "คิวปิด ตัวกวนป่วนรัก" ในฐานะนักแสดงรับเชิญล่าสุด เมื่อในปี 2561 มีชื่อเสียงจากแสดงละคร "แม่สื่อจอมป่วน" เป็นที่รู้จักกัน ในบทบาท แจ๊ค วานรินทร์ หรือ แจ๊คกี้เมื่อในปี 2562 ปัจจุบันไวท์ สยามรัฐ ได้เปลี่ยนชื่อเป็นไวท์ กุลธวัช มีผลงานละครรีเมคยอดนิยมเรื่อง "นางร้าย" จากบทบาท "มะไฟ" เป็นโมเดลลิ่งคอยช่วยเหลือนางเอกทำให้แฟนละครชื่นชมฝีมือการแสดงและให้การตอบรับเป็นอย่างดีปัจจุบันเป็นนักแสดงยุคใหม่ในจอแก้วและเป็นที่รู้จักกันในฐานะนักแสดงและนักกีฬาฟุตบอลทีมชาติไทย
ปลาหมู

ปลาหมู เป็นชื่อสกุลของปลาน้ำจืดสกุลหนึ่งในวงศ์ปลาหมู (Botiidae) ในชื่อวิทยาศาสตร์ว่า "Botia" มีรูปร่างโดยรวม คือ ป้อมสั้น เกล็ดมีขนาดเล็กละเอียด นัยน์ตาไม่มีหนังปกคลุม ใต้นัยน์ตามีเงี่ยงแข็งปลายสองแฉกอยู่หนึ่งชิ้น ซึ่งเมื่อกางออกมาแล้วจะตั้งฉากกับแก้ม จุดเริ่มต้นของครีบหลังอยู่หน้าหรือตรงข้ามกับจุดเริ่มต้นของครีบท้อง มีหนวดที่ปลายจะงอยปากสองคู่ และหนวดที่มุมปากบนอีกหนึ่งคู่รวมเป็นสามคู่ ครีบหางเว้าลึกเป็นแฉก
พบกระจายพันธุ์ตั้งแต่อนุทวีปอินเดียจนถึงเอเชียอาคเนย์และทางตอนใต้ของจีน หากินตามพื้นท้องน้ำ โดยอยู่รวมเป็นฝูงในแหล่งน้ำที่มีคุณภาพน้ำค่อนข้างดี มีปริมาณออกซิเจนละลายในน้ำสูง ได้แก่ อินทรียสาร ซากพืช ซากสัตว์ ตลอดจนแมลงน้ำและสัตว์น้ำขนาดเล็กต่าง ๆ
เดิมปลาในสกุลนี้เคยถูกรวมกันเป็นสกุลใหญ่ แต่ต่อมาในคริสต์ศตวรรษที่ 21 นักมีนวิทยาได้ทำการอนุกรมวิธานใหม่ จนได้มีการแยกสกุลออกไปเป็นสกุลใหม่อีกสามสกุล คือ "Chromobotia" (มีเพียงชนิดเดียว คือ ปลาหมูอินโด), "Syncrossus" (ปลาหมูลายเสือ) และ "Yasuhikotakia" (ปลาหมูขนาดเล็กที่พบได้ในลุ่มแม่น้ำเจ้าพระยาและแม่น้ำโขง) ส่วนสกุล "Botia" นี้จะเหลือเพียงแต่ปลาที่พบในอนุทวีปอินเดียจนถึงพม่า
มิสเอิร์ธ 2016

ผู้เข้าประวด.
83 ผู้แข่งขันที่ได้รับการยืนยันแล้ว:
ครอสโอเวอร์.
Miss Earth 2016 delegates who previously competed or will be competing at other international beauty pageants:
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ดูเพิ่ม.
มิสเอิร์ธ
อันเดรย์ ลูนิออฟ

อันเดรย์ เยฟเกเนียวิช ลูนิออฟ (เกิด 13 พฤศจิกายน ค.ศ. 1991) เป็นผู้รักษาประตูฟุตบอลชาวรัสเซีย ปัจจุบันลงเล่นให้กับสโมสรฟุตบอลเซนิตเซนต์ปีเตอส์เบิร์ก โดยย้ายมาจากสโมสรอูฟาเมื่อวันที่ 23 ธันวาคม ค.ศ. 2016 ด้วยสัญญา 4 ปีครึ่ง
เขาลงเล่นทีมชาตินัดแรกเมื่อวันที่ 10 ตุลาคม ค.ศ. 2017 ในนัดกระชับมิตรพบกับอิหร่าน และล่าสุด เขาก็มีชื่อติดทีมชาติในการแข่งขันฟุตบอลโลก 2018
ซากีรีน ตีกาสม

ซากีรีน ตีกาสม (ชื่อเล่น: ซากี้; 27 กุมภาพันธ์ พ.ศ. 2533 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลังฝั่งขวา ให้แก่พีที สตูล ในไทยลีก 3
ประวัติ.
ซากีรีน ตีกาสม ทำหน้าที่เป็นนักฟุตบอลระดับอาชีพรวมกับสโมสรฟุตบอลจังหวัดเชียงใหม่ ก่อนที่จะย้ายไปเข้าร่วมทีมลำพูน วอร์ริเออร์, เชียงใหม่, ปัตตานี, สงขลา ยูไนเต็ด, เชียงใหม่, เชียงราย ยูไนเต็ด, บุรีรัมย์ ยูไนเต็ด และในปี พ.ศ. 2560 เขาได้ย้ายมาเข้าร่วมทีมบางกอกกล๊าส ด้วยค่าตัวกว่า 3 ล้านบาท
กระแสตอบรับ.
อัฟชิน ก็อตบี เมื่อครั้งทำหน้าที่เป็นผู้ฝึกสอนสโมสรฟุตบอลบุรีรัมย์ ยูไนเต็ด ได้ให้การยกย่องซากีรีน ว่าเป็นนักฟุตบอลที่มีผลงานโดดเด่น
กิจกรรมเพื่อสังคม.
ด้านกิจกรรมเพื่อสังคม ในเดือนธันวาคม พ.ศ. 2558 ซากีรีนได้จัดประมูลชุดกีฬาฟุตบอลผ่านทางเฟซบุ๊ก เพื่อจัดหาอุปกรณ์กีฬาพร้อมทุนการศึกษามอบให้แก่เด็ก ๆ ที่โรงเรียนบ้านสาคร จังหวัดสตูล
จอร์จี บาลากซิน

จอร์จี บาลากซิน (Georgiy Balakshin) ชื่อจริง จอร์จี รุสลาโนวิช บาลากซิน (Georgiy Ruslanovich Balakshin) เกิดเมื่อ 6 มีนาคม พ.ศ. 2523 ที่สาธารณรัฐซาคา ประเทศรัสเซีย ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2547 ที่ เอเธนส์ ประเทศกรีซ ในรุ่นฟลายเวท รอบแรก ชนะ เมบาเรก โซลตานี จากแอลจีเรีย เมื่อ 17 สิงหาคม รอบสอง ชนะ มีร์ซาน ราคิมซานอฟ จาก คาซักสถาน เมื่อ 21 สิงหาคม รอบก่อนรองชนะเลิศ แพ้ ยูริออคิส แกมบัว จาก คิวบา เมื่อ 25 สิงหาคม ไม่ได้เหรียญรางวัล ครั้งที่ 2 โอลิมปิก พ.ศ. 2551 ที่ ปักกิ่ง ประเทศจีน ในรุ่นฟลายเวท รอบแรก ได้บาย รอบสอง ชนะ มีรัต ซาร์เซมบาเยฟ จาก คาซักสถาน เมื่อ 16 สิงหาคม รอบก่อนรองชนะเลิศ ชนะ จิเตนดาร์ กุมาร จากอินเดีย เมื่อ 20 สิงหาคม รอบรองชนะเลิศ แพ้ แอนดรี ลัฟฟีตา จาก คิวบา เมื่อ 22 สิงหาคม ได้เหรียญทองแดง นอกจากนั้น ยังได้เหรียญทองมวยสากลสมัครเล่นชิงแชมป์ยุโรปสามสมัยด้วย
จอร์จี บาลากซิน (Georgiy Balakshin) หรือชื่อเต็มว่า จอร์จี รุสลาโนวิช บาลากซิน (Georgiy Ruslanovich Balakshin; รัสเซีย: Георгий Русланович Балакшин) เกิดเมื่อวันที่ 6 มีนาคม พ.ศ. 2523 ที่สาธารณรัฐซาคา ประเทศรัสเซีย เป็นนักมวยสากลสมัครเล่นทีมชาติรัสเซีย เข้าร่วมการแข่งขันกีฬาโอลิมปิกสองสมัย โดยคว้าเหรียญทองแดงจากการแข่งขันในโอลิมปิกปี พ.ศ. 2551 ที่กรุงปักกิ่ง นอกจากนี้ยังเคยคว้าแชมป์มวยสากลสมัครเล่นชิงแชมป์ยุโรปได้ถึงสามสมัยอีกด้วย
รีโก ไอเลสเวิร์ท

รีโก เอ็ม. ไอเลสเวิร์ท  หรือชื่อที่ใช้ในการแสดงว่า รีโก ไอเลสเวิร์ท (เกิดวันที่ 9 ธันวาคม ค.ศ. 1972) เธอเป็นนักแสดงชาวอเมริกัน
เธอเริ่มมีชื่อเสียงจากการแสดงละครโทรทัศน์เรื่อง 24 ชั่วโมงอันตราย (2001) (2004), Conviction (2006), มือปราบฮาวาย (2010), หน่วยสืบสวนแห่งนาวิกโยธิน (2016), แก๊งระเบิด เนิร์ดกู้โลก (2017)
รวมเหล่ายอดคนพิทักษ์โลก 2

รวมเหล่ายอดคนพิทักษ์โลก 2  เป็นภาพยนตร์คอมพิวเตอร์แอนิเมชัน 3 มิติ แนวซูเปอร์ฮีโร่ จากประเทศสหรัฐอเมริกา ออกฉายเมื่อ ค.ศ. 2018 และผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาคต่อของ "รวมเหล่ายอดคนพิทักษ์โลก" (ค.ศ. 2004) ซึ่งทั้งสองเรื่องเขียนบทและกำกับโดยแบรด เบิร์ด เล่าเรื่องของครอบครัว Parr ซึ่งประกอบไปด้วย Bob / Mr. Incredible, Helen / Elastigirl , Violet , Dashiell "Dash" และเด็กน้อยคนเล็ก Jack-Jack ที่ต้องพยายามเรียกความเชื่อมั่นในซูเปอร์ฮีโร่คืนมาจากสังคม พร้อมๆ กับรักษาชีวิตครอบครัวให้ตลอดรอดฝั่ง แต่ก็ต้องพบกับศัตรูใหม่ที่พยายามปั่นหัวประชาชนให้เกลียดชังซูเปอร์ฮีโร่อีกครั้ง นักแสดงที่กลับมาให้เสียงตัวละครต่อจากภาคแรกได้แก่ เครก ที. เนลสัน, ฮอลลี ฮันเตอร์, ซาราห์ วอเวลล์, และ ซามูเอล แอล. แจ็กสัน ให้เสียง Lucius Best / Frozone และมี Huckleberry Milner โดยพากย์เสียงใหม่ในตัวละครเดิม Dashiell "Dash" และมีตัวละครใหม่ให้เสียงโดย Bob Odenkirk, และ Catherine Keener และยังมี แบรด เบิร์ด มาร่วมพากย์เสียงในบท Edna Mode ด้วย ดนตรีประกอบแต่งโดย ไมเคิล จิอัคคิโน ซึ่งเคยแต่งดนตรีประกอบให้ภาคแรกมาแล้วเช่นกัน
หลังจากความสำเร็จของ "รวมเหล่ายอดคนพิทักษ์โลก" ภาคแรก ผู้กำกับคือแบรด เบิร์ด ได้เลื่อนการสร้างภาคต่อออกไปก่อน ระหว่างที่กำลังทำงานกับภาพยนตร์เรื่องอื่น เขาพยายามเขียนบทภาพยนตร์เรื่องนี้ไม่ให้เหมือนกับภาพยนตร์และภาพยนตร์ชุดซูเปอร์ฮีโร่เรื่องอื่นๆ ที่ออกฉายในช่วงเวลาดังกล่าว โดยจะให้ความสำคัญกับความสัมพันธ์ในครอบครัวมากกว่าแนวภาพยนตร์ที่เป็นภาพยนตร์ซูเปอร์ฮีโร่
พระอาจารย์อาจ พนรัตน

พระอาจารย์อาจ พนรัตน เป็นพระภิกษุชาวไทย เคยดำรงสมณศักดิ์เป็นสมเด็จพระพนรัตน ตำแหน่งเจ้าอาวาสวัดสระเกศราชวรมหาวิหาร และเจ้าอาวาสวัดมหาธาตุยุวราชรังสฤษฎิ์ราชวรมหาวิหาร แต่ภายหลังถูกถอดจากสมณศักดิ์เนื่องจากมีพฤติกรรมรักร่วมเพศ
ประวัติ.
พระอาจารย์อาจ เกิดเมื่อวันอาทิตย์ ขึ้น 11 ค่ำ เดือนยี่ ตรงกับวันที่ 7/8 มกราคม พ.ศ. 2301 (นับแบบปัจจุบันตรงกับ พ.ศ. 2302) ในรัชสมัยสมเด็จพระที่นั่งสุริยาศน์อมรินทร์ ชีวประวัติในช่วงต้นไม่ปรากฏ ต่อมาได้อุปสมบทและในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านอยู่วัดสระเกศราชวรมหาวิหารมีสมณศักดิ์เป็นพระราชาคณะที่ "พระพรหมมุนี" ต่อมาในรัชสมัยพระบาทสมเด็จพระพุทธเลิศหล้านภาลัยจึงได้เลื่อนเป็น "พระพิมลธรรม" 
ต่อมาวันที่ 19 สิงหาคม พ.ศ. 2359 สมเด็จพระพนรัตน (มี) ได้รับสถาปนาเป็นสมเด็จพระสังฆราช ในคราวเดียวกันนี้จึงโปรดให้สถาปนาพระพิมลธรรม (อาจ) เป็น"สมเด็จพระพนรัตน ปริยัติวรา วิสุทธิสังฆาปรินายก ตรีปิฎกธราจารย์ สฤทธิขัติยสารสุนทร มหาคณิศร บวรวามะคณะสังฆาราม คามวาสี อรัญวาสี"
ถึงเดือน 12 มีผู้ฟ้องร้องว่าพระพุทธโฆษาจารย์ (บุญศรี) วัดมหาธาตุ พระญาณสมโพธิ (เค็ม) วัดนาคกลาง และพระมงคลเทพมุนี (จีน) วัดหน้าพระเมรุ ต้องอาบัติปาราชิกมานานแล้ว เนื่องจากเสพเมถุนจนมีบุตรหลายคน เมื่อไต่สวนพบว่าเป็นจริงก็โปรดให้นำทั้ง 3 คนไปจำคุก แล้วโปรดให้สมเด็จพระสังฆราช (มี) และสมเด็จพระพนรัตน (อาจ) แต่งหนังสือโอวาทานุสาสนี[] เกี่ยวกับข้อวัตรปฏิบัติอันสมควรแก่สมณะเพื่อคัดแจกจ่ายไปตามพระอารามต่าง ๆ
หลังจากสมเด็จพระสังฆราช (มี) สิ้นพระชนม์และรับพระราชทานเพลิงพระศพเมื่อวันที่ 28 พฤศจิกายน พ.ศ. 2362 มีพระประสงค์จะสถาปนาสมเด็จพระพนรัตน (อาจ) เป็นสมเด็จพระสังฆราช จึงโปรดให้แห่มาสถิต ณ วัดมหาธาตุ ในเดือน 4 ในปีถัดมาเกิดอหิวาตกโรคระบาดหนักจนทำให้การสถาปนาต้องเลื่อนออกไป จนถึงเดือน 11 มีผู้ฟ้องร้องว่าท่านชอบหยอกเอินศิษย์หนุ่มด้วยกิริยาไม่เหมาะสม ท่านรับสารภาพแต่ยืนยันว่าไม่ถึงปาราชิก จึงรับสั่งให้ถอดจากสมณศักดิ์แล้วเนรเทศออกจากพระอารามหลวง ท่านจึงไปอยู่วัดไทรทอง (ปัจจุบันคือวัดเบญจมบพิตรดุสิตวนารามราชวรวิหาร) จนกระทั่งมรณภาพในรัชสมัยพระบาทสมเด็จพระนั่งเกล้าเจ้าอยู่หัว
เจ้าฟ้าสังวาลย์

เจ้าฟ้าสังวาลย์ หรือ อินทสุชาเทวี บางแห่งออกพระนามว่า เจ้าฟ้านิ่ม หรือ นวน เป็นพระมเหสีฝ่ายซ้ายในสมเด็จพระเจ้าอยู่หัวบรมโกศ และเป็นพระชนนีของเจ้าฟ้ากุณฑล และเจ้าฟ้ามงกุฎ ซึ่งทั้งสองพระองค์ได้พระราชนิพนธ์บทละครเรื่อง "ดาหลัง" และ "อิเหนา"
เจ้าฟ้าสังวาลย์ทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนจนกระทั่งพิราลัย สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม
พระประวัติ.
"บาญชีพระนามเจ้านาย" ที่มีอยู่ใน "คำให้การชาวกรุงเก่า" ระบุว่าเจ้าฟ้าสังวาลย์หรือเจ้าฟ้านวนเป็นพระธิดาของพระองค์เจ้าแก้วในสมเด็จพระเพทราชา ประสูติแต่เจ้าฟ้าเทพในสมเด็จพระสรรเพชญ์ที่ 9 ด้วยเหตุนี้พระองค์จึงมีฐานันดรศักดิ์เป็นเจ้าฟ้าตามพระชนนี มีพระเชษฐาพระองค์หนึ่งคือเจ้าฟ้าจีด ซึ่งเป็นพระชนกของหม่อมฉิม บาทบริจาริกาในสมเด็จพระเจ้ากรุงธนบุรี
พระองค์เข้ารับราชการเป็นพระมเหสีฝ่ายซ้ายในสมเด็จพระเจ้าอยู่หัวบรมโกศ "คำให้การขุนหลวงวัดประดู่ทรงธรรม" ระบุว่าเจ้าฟ้าสังวาลย์มีพระราชโอรส-ธิดาทั้งหมดสี่พระองค์ได้แก่ เจ้าฟ้ากุณฑล, เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" ระบุว่าเจ้าฟ้าสังวาลย์ประสูติกาลพระราชโอรส-ธิดาสามพระองค์ คือ เจ้าฟ้าขวันตง (คือเจ้าฟ้ากุณฑล), เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)
พ.ศ. 2298 เจ้าฟ้าสังวาลย์ถูกควบคุมตัวเนื่องจากถูกจับได้ว่าทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนหนึ่งยก จำนวนสามสิบครั้งจนกระทั่งพิราลัยในสามวันหลังการลงทัณฑ์ สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม
เทพเจ้าเตาไฟ

เทพเจ้าเตาไฟ หรือ จ้าวฮุ่น(ตามสำเนียงฮกเกี้ยน - #เปลี่ยนทาง) หรือลัทธิเต๋าออกนามว่า ซีเบ่งจ้าวกุน (ตามสำเนียงฮกเกี้ยน - #เปลี่ยนทาง) เป็นเทวดารักษาเตาไฟในในศาสนาชาวบ้านจีนและลัทธิเต๋าอันเป็นหนึ่งในเทพเจ้าหรือเซียนผู้ประทานพรและคุ้มครองการครัวและเรื่องอาหาร และนอกจากทำหน้าที่เฝ้าติดตามการประพฤติตนความดีความชั่วของบุคคลมนุษย์ปุถุชนทั้งหลายและป้องกันอัคคีภัยตามเทพปกรณัมจีน เทพเจ้าเตาไฟมีมากมายหลายองค์และมีทั้งบุรุษและสตรี
เทพปกรณัมเจ้าพ่อเตาไฟ.
แต่ก่อนมีชายตัดฟืนคนหนึ่งแซ่จาง ชื่อติ้งฟุ (จางตัน) กำพร้าบิดาตั้งแต่เด็ก เขาเป็นคนซื่อตรงและกตัญญูต่อมารดามาก เมื่อมีเงินก็จะให้มารดาเป็นคนเก็บ ต่อมาวันหนึ่งจางติ้งฟุได้ช่วยสาวน้อยคนหนึ่งไว้ได้ ขณะกำลังถูกสองสมุนโจรฉุดไปให้หัวหน้า สองโจรสู้ไม่ได้หนีไปรายงานหัวหน้า หัวหน้าโจรจึงให้พวกสมุน 20-30 คนมาล้อมจับจางติ้งฟุไปลงโทษที่ชุมโจร จางติ้งฟุตัวคนเดียว น้ำน้อยย่อมแพ้ไฟ จึงถูกจับไปเผาทั้งเป็นในเตาไฟยักษ์ขนาดเส้นผ่าศูนย์กลาง 12 ฟุต ตอนนั้นเผอิญเทพตรวจการณ์ผ่านมาพบ จึงนำวิญญาณจางติ้งฟุ ขึ้นสวรรค์รายงานองค์เง็กเซียน 
เมื่อตรวจบันทึกจากเทวทูตพบว่าจางติ้งฟุเป็นคนซื่อตรงกตัญญูมีคุณธรรมน่าชมเชย เหตุที่ถูกเผาทั้งเป็นนั้นเกิดจากผลกรรมเนื่องจากสมัยเป็นเด็ก ขณะเติมฟืนใส่เตาไม่ระวังมีลูกแมวซึ่งกำลังหลับสนิทติดอยู่ในฟืนด้วย องค์เง็กเซียนเห็นว่า จางติ้งฟุเป็นลูกกตัญญู มีคุณธรรม จึงมีราชโองการแต่งตั้งจางติ้งฟุเป็นเทพเตาไฟ มีหน้าที่คอยรายงานความประพฤติที่ดีและชั่วของชายหญิงทุกครัวเรือน โดยวันที่ 24 เดือน 12 ของทุกปีจะต้องไปรายงานที่สวรรค์ จากนั้นก็มีพระบัญชาให้เทพอัคคีลงไปเผาผลาญชุมโจรจนวอดเป็นจุณ ประชาชนในแถบนั้นจึงได้อยู่อย่างสงบสุขเรื่อยมา
เทพปกรณัมเจ้าแม่เตาไฟ.
เทพปกรณัมมีหลากหลายตามแต่ละท้องถิ่น แต่ที่มีชื่อเสียงอันเป็นที่รู้จักคือ ตำนานเทพปกรณัมและที่มาของเทวรูปเทพีเตาไฟของอันสถิตย์ ณ ศาลเทพารักษ์นครผิงเหยา เมืองผิงเหยา มณฑลชานซี โดยกล่าวว่า เดิมทรงเป็นพระเทพีสถิตในสวรรค์อันศักดิ์ดั่งเป็นพระราชบุตรีของจักรพรรดิหยก และได้มีโอกาสติดตามพระเทพีสวรรค์ตะวันตกมาเยี่ยมมนุษย์โลก เมื่อเสด็จดำเนินมาถึงโลกมนุษย์ได้เสด็จประพาส แลได้ทัศนาพิศดูเห็นสามีภริยาคู่หนึ่งอันรักกันมากและทรงปารถนาจักใช้วิถีดังดังเสมือนปถุชนมนุษย์โลกทั่วไป ครั้นในราตรีหนึ่งพระนางเธอได้แลเห็นบ้านหลังนึงอันมีแสงตะเกียงสว่างไสว จึงแอบเสด็จดำเนินไปในบ้านนั้น แลเห็นชายหนุ่มผู้หนึ่งกำลังจุดไฟประกอบอาหารในห้องครัว เมื่อนางได้สบพักตร์บุรุษผู้นี้ก็บังเกิดความเสน่หาจึงเนรมิตองค์เป็นสตรีชาวมนุษย์เสด็จดำเนินสู่ในห้องครัว แลกล่าวกับบุรุษผู้นี้ว่า นางนั้นมิมีบิดรมารดร ที่พักอาศัย และทรงหิวอาหาร บุรุษผู้นี้ได้รับสดับฟังแล้วสงสารจึงให้นางทานอาหารแล้วให้นางอยู่ที่นี่จนได้เป็นสามีภรรยากัน โดยสามีที่ไม่ทราบฐานันดรศักดิ์ที่แท้จริงของภรรยาตนเอง ต่อมาความทราบถึงพระเทพีสวรรค์ตะวันตก จึงไปตามนางกลับมา แต่นางไม่ยอมกลับ เนื่องด้วยจักรพรรดิหยกไม่เห็นบุตรีตนเองมาเฝ้าแหน จึงตรัสถามหา พระเทพีสวรรค์ตะวันตกจึงกราบทูลเหตุตามความจริง จักรพรรดิหยกจึงทรงมีราชโองเนรเทศแลการสถาปนาให้นางและสามีเป็นผู้รักษาเตาไฟและสถิตย์ในโลกมนุษย์นับแต่นั้น ประกอบกับในปีนั้นเกิดเหตุทุพภิกขภัยหนัก พระเทพีบุตรีแห่งจักรพรรดิสวรรค์ทรงเห็นความทุกข์ยากของมนุษย์จึงขึ้นสวรรค์ไปนำพัสตราภรณ์พร้อมด้วยภูษิตาภรณ์และอาหารลงมาแจกมนุษย์ ความทราบถึงจักรพรรดิหยกจึงมีราชโองการรับสั่งให้บุตรีและพระชามาดาเสด็จกลับมายังเทวโลกเพื่อรายงานเหตุการณ์ต่าง ๆ บนโลกมนุษย์ให้ทรงทราบในช่วงก่อนตรุษจีนและเสด็จลงมายังที่ประทับเดิมในมนุษย์โลกหลังเทศกาลตามปฏิทินจีนนับแต่นั้นสืบไป
พิมพ์ปวีณ์ โคกระบินทร์

พิมพ์ปวีณ์ โคกระบินทร์ (เกิด 28 มีนาคม พ.ศ. 2532) ชื่อเล่น ตูน เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 และอดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
เกิดเมื่อวันที่ 28 มีนาคม พ.ศ. 2532 จบการศึกษาระดับมัธยมศึกษาตอนต้นและตอนปลายจากโรงเรียนสุรศักดิ์มนตรี จบการศึกษาระดับปริญญาตรี เอกออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ตูนเริ่มเข้าวงการบันเทิงมีผลงานละครเรื่องแรก "เซน...สื่อรักสื่อวิญญาณ" ตอนบ้านทับทางผี มีผลงานโฆษณาต่อมา จากนั้นก็ได้มาชิมลางงานภาพยนตร์ "O.T ผี OVERTIME" ซึ่งตูนก็เป็นหนึ่งในนักแสดงนำที่ร่วมแสดงกับเรย์ แมคโดนัลด์, ชาคริต แย้มนาม และอนันดา เอเวอร์ริ่งแฮม ต่อมาเป็นนักแสดงสังกัดช่อง 7
 ต่อมาได้มีการหมดสัญญากับทางช่อง 7 จึงหันไปเป็นนักแสดงอิสระ และจนกระทั่งปี 2563 ตูนเซ็นสัญญาเป็นนักแสดงในสังกัดของช่อง 3 ตั้งแต่ปี 2566 และปัจจุบันได้เป็นนักแสดงอิสระอีกครั้ง
ปภาดา กลิ่นสุมาลย์

ปภาดา กลิ่นสุมาลย์ (เกิด 7 กันยายน พ.ศ. 2537) ชื่อเล่น เนย เป็นนักแสดงและนางแบบชาวไทย สังกัดช่อง 7 เอชดี เริ่มเข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2015 รวมทั้งยังได้รับตำแหน่ง แพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย
ผลงานการแสดงละครโทรทัศน์เรื่องแรก นักรบตาปิศาจ ตามมาด้วย ละอองดาว
ประวัติ.
ปภาดา กลิ่นสุมาลย์ เกิดเมื่อวันพุธที่ 7 กันยายน พ.ศ. 2537 ที่ตำบลโคกสูง อำเภอเมืองนครราชสีมา จังหวัดนครราชสีมา เริ่มเข้าสู่วงการบันเทิงจากการเข้าสมัครประกวดและได้รับตำแหน่งไทยซุปเปอร์โมเดลคอนเทสต์ 2015 (พ.ศ. 2558) รวมทั้งยังได้รับตำแหน่งแพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย มีผลงานในวงการบันเทิง เช่น ละครโทรทัศน์ เดินแบบ ถ่ายแบบ ด้านการศึกษา ปัจจุบันจบการศึกษาระดับปริญญาตรี ที่คณะศิลปกรรมศาสตร์ สาขาวิชาการละคร เอกการแสดง มหาวิทยาลัยธรรมศาสตร์ ปีการศึกษา 2559 รับพระราชทานปริญญาบัตรเมื่อวันศุกร์ที่ 1 ธันวาคม พ.ศ. 2560
ด้านชีวิตส่วนตัว เนย ปภาดา เข้าพิธีวิวาห์กับแฟนหนุ่มนักธุรกิจนอกวงการ ดร. ภาสกร สกลสัตยาทร เมื่อช่วงเช้าวันศุกร์ที่ 17 ธันวาคม พ.ศ. 2564 กระทั่งวันจันทร์ที่ 14 กุมภาพันธ์ พ.ศ. 2565 เนย ปภาดา ได้โพสต์ไอจีส่วนตัวว่ากำลังตั้งครรภ์ลูกคนแรก รับวันวาเลนไทน์ ต่อมาในช่วงบ่ายของวันอาทิตย์ที่ 12 มิถุนายน พ.ศ. 2565 เนย ปภาดา ได้คลอดลูกสาวด้วยวิธีการผ่าคลอดโดยได้ตั้งชื่อว่า น้องพีโอนี่ ในวันที่ 22 กุมภาพันธ์ เนย ปภาดา ได้เผยว่าสถานะชีวิตคู่ของเธอกับสามีได้สิ้นสุดลงแล้ว ตั้งแต่เมื่อช่วงปลายเดือนธันวาคมที่ผ่านมาและกลับมาโสดอีกครั้ง
ซิรีแอก

ซิรีแอก แฮร์ริส (เกิดวันที่ 19 กันยายน ค.ศ. 1974) รู้จักกันในชื่อ ซิรีแอก  และในชื่อผู้ใช้ใน B3ta ว่า มิวเทตด์มอนตี (Mutated Monty) เป็นนักวาดภาพแอนิเมชันและนักแต่งเพลงฟรีแลนซ์ชาวอังกฤษ เขาเป็นที่รู้จักจากเว็บแอนิเมชันสั้นที่ดูเหนือจริงและแปลกประหลาดพร้อมกับวิธีเล่นกับปรากฏการณ์โดรสต์
แอนิเมชัน.
ซิรีแอกมีส่วนร่วมในเว็บไซต์ B3ta ของอังกฤษมาตั้งแต่ ค.ศ. 2004
บัญชียูทูบของซิรีแอกที่มีชุดรวมแอนิเมชันของเขา ซึ่งเป็นที่โด่งดังผ่านโลกบล็อก (blogosphere) และถูกอ้างอิงโดย Eliot Van Buskirk จาก"ไวร์เอ็ด" ในฐานะนักวาดภาพแอนิเมชันฟรีแลนซ์ เขาได้ทำเว็บไซต์แบ่งปันวิดีโอของซูโมทีวี และมิวสิกวิดีโอของแกรนด์โปโปฟุตบอลคลับ และกลุ่มอื่น ๆ
ซิรีแอกได้กำกับมิวสิกวิดีโอหลายอัน เช่น "Cirrus" ของโบโนโบใน ค.ศ. 2013 "Ratchet" ของบล็อกปาร์ตี "Putty Boy Strut" ของฟลายอิงโลตัสใน ค.ศ. 2014 “Meowpurrdy” ของรันเดอะเจเวิลส์ใน ค.ศ. 2016 และ"The Existential Threat" ของสปาร์กใน ค.ศ. 2020
ดนตรีกับกิจกรรมอื่น.
ก่อนที่ซิรีแอกจะทำแอนิเมชัน เขาเคยแต่งเพลงแบบเหนือจริงเป็นจำนวนมาก โดยใช้เอฟแอลสตูดิโอ
ในเดือนกันยายน ค.ศ. 2019 เขาตีพิมพ์หนังสือระดมทุนสาธารณะบางส่วนที่มีชื่อว่า "Horse Destroys the Universe"
รางวัลและการรับรู้.
ในวันที่ 3 ธันวาคม ค.ศ. 2009 ในการแข่งขันอีสตริงประจำปี 2009 โดยช่องอี4 มีการประกาศว่าซิรีแอกเป็นผู้ชนะด้วยวิดีโอ "Recursive Culture" ซึ่งได้รับเงิน 5,000 ปอนด์
ใน ค.ศ. 2006 เขายังได้รับการกล่าวถึงเป็นพิเศษจากการแข่งขันโฟโตช็อปโดย "คลิก"
ข้อโต้แย้ง.
ใน ค.ศ. 2016 ซิรีแอกกล่าวหาแมคโดนัลด์ว่าโฆษณาของร้านค้าลอกเลียนวิดีโอ "cows & cows & cows" ของเขา ซึ่งมีผู้ชมมากกว่า 37 ล้านครั้ง ท้ายที่สุดโฆษณานี้ถูกลบออกไปแล้ว
พชรพล ศุขอร่าม

พชรพล ศุขอร่าม ชื่อเล่น ตอง นักแสดงชาวไทยและนายแบบเกิดเมื่อวันที่ 2 มีนาคม พ.ศ. 2535 เริ่มเข้าวงการบันเทิงเขาได้มีโอกาสเข้าร่วมประกวดเวที ดัชชี่บอยแอนด์เกิร์ล ตำแหน่งชนะเลิศการประกวดเขาเริ่มมีผลงานละครกับทางช่อง 7 HD ละครเรื่องแรกคือ แม่ดอกรักเร่ โดยผู้จัดละครกบ ปภัสรา เตชะไพบูลย์ แห่งค่าย เค.เอ.เอ็น เอ็นเตอร์เทนเม้นท์ โดยเขาต้องมารับบทเป็น เบ้นซ์ มีอาชีพเป็น พระเอกลิเกในละครเรื่องแรก
ประวัติ.
พชรพล ศุขอร่าม ชื่อเล่น ตอง เกิดเมื่อวันที่ 2 มีนาคม พ.ศ. 2535 ภูมิลำเนา จังหวัดเชียงใหม่ จบปริญญาตรี คณะวิทยาศาสตร์ มหาวิทยาลัยเชียงใหม่ เริ่มเข้าวงการบันเทิง ชนะเลิศประกวดเวที ดัชชี่บอยแอนด์เกิร์ล ปี 2012 ต่อมาเขามีผลงานละครโทรทัศน์ทางช่อง 7 HD เรื่องแรก แม่ดอกรักเร่ เป็นต้นออกอากาศทางช่อง 7 HD ในปี 2560 เขามีผลงานละครเรื่อง ลูกหลง ในบทบาทของโจ้ที่มีแฟนละครให้การตอบรับเรื่อยมาและในปี 2561 เขามีผลงานละครเรื่อง แม่สื่อจอมป่วน เป็นบทบาทตำรวจหนุ่มไฟแรงและเป็นที่รู้จักกันในบทบาทผู้หมวด ศรัท เป็นการประกบคู่กับแองเจิ้ล อาทิตยา ทองวิชิต เป็นครั้งแรกและเป็นผลงานละครที่มีผู้คนที่ติดตามชมกันอีกคับคั่งภายหลังละครเรื่องนี้ประสบความสำเร็จไปด้วยดี
เจ้าหญิงโซฟี เจ้าหญิงแห่งปรัสเซีย

เจ้าหญิงโซฟี โยฮันนา มารีอา เจ้าหญิงแห่งปรัสเซีย  หรือพระนามเดิมคือ เจ้าหญิงโซฟีแห่งอีเซินบวร์ค  เป็นเจ้าหญิงเยอรมันจากราชวงศ์อีเซินบวร์ค ซึ่งเป็นราชวงศ์เล็กๆในเยอรมนี พระองค์เสกสมรสกับเกออร์ค ฟรีดริช เจ้าชายแห่งปรัสเซีย ทำให้มียศตามสามีเป็นเจ้าหญิงแห่งปรัสเซีย
พระประวัติ.
เจ้าหญิงโซฟี ประสูติเมื่อวันที่ 7 มีนาคม พ.ศ. 2521 เป็นธิดาใน ฟรันซ์-อเล็คซันเดอร์ เจ้าชายแห่งอีเซินบวร์ค กับ เคาน์เตสคริสตินซาอูมา-เจซเซีย โดยตระกูลของพระองค์นั้นเป็นโรมันคาทอลิก ขณะทรงพระเยาว์ พระองค์ทรงทำงานใน บริษัทที่ให้คำปรึกษาเกี่ยวกับธุนกิจโดยไม่แสวงหาผลกำไร
เสกสมรส.
พระองค์ทรงเสกสมรสกับเกออร์ค ฟรีดริช เจ้าชายแห่งปรัสเซีย เมื่อวันที่ 25 สิงหาคม พ.ศ. 2554 และร่วมเฉลิมฉลองทั่วประเทศในวันที่ 27 สิงหาคม พ.ศ. 2557 ซึ่งเป็นวันครบรอบ 950 ปีแห่งการสถาปนาราชวงศ์โฮเอินท์ซ็อลเลิร์น พิธีเสกสมรสนั้นได้เผยแพร่ไปในช่องโทรทัศน์โดยหลังจากเสกสมรสแล้ว พระองค์มีพระนามและพระอิสริยยศคือ เจ้าหญิงแห่งปรัสเซีย ทั้ง 2 มีพระบุตรดังนี้
วิตตอรีโอ เด ซีกา

วิตตอรีโอ เด ซีกา (7 กรกฎาคม ค.ศ. 1901 – 13 พฤศจิกายน ค.ศ. 1974) เป็นผู้กำกับภาพยนตร์และนักแสดงชาวอิตาลี เป็นผู้นำในการเคลื่อนไหวสัจนิยมแนวใหม่
ภาพยนตร์ที่เขากำกับ 4 เรื่องได้รับรางวัลออสการ์ "Sciuscià" และ "Bicycle Thieves" ได้รับรางวัลเกียรติยศ ส่วน "Ieri, oggi, domani" และ "Il giardino dei Finzi Contini" ได้รับรางวัลออสการ์ สาขาภาพยนตร์ต่างประเทศยอดเยี่ยม ซึ่งจากเสียงวิจารณ์ด้านบวกของความสำเร็จของ "Sciuscià" (ภาพยนตร์เรื่องแรกที่ได้รางวัลสาขานี้) และ "Bicycle Thieves" ได้ทำให้สถาบันเพิ่มสาขารางวัลต่างประเทศนี้อย่างถาวร ภาพยนตร์ทั้ง 2 เรื่องนี้ยังเป็นที่ยอมรับว่าเป็นส่วนหนึ่งของภาพยนตร์คลาสสิก
เด ซีกา เคยได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ในภาพยนตร์ปี 1957 ผลงานกำกับของชาลส์ วิดอร์จากงานดัดแปลงของเออร์เนสต์ เฮมิงเวย์ในเรื่อง "A Farewell to Arms"
ริชาร์ด เบอร์ตัน

ริชาร์ด เบอร์ตัน (ชื่อเกิด Richard Walter Jenkins Jr. 10 พฤศจิกายน 1925 – 5 สิงหาคม 1984) เป็นนักแสดงชาวเวลส์ เป็นที่รู้จักในน้ำเสียงแบริโทนที่น่าฟัง เขาเริ่มบทบาทการแสดงในฐานะนักแสดงเชกสเปียร์ในช่วงคริสต์ทศวรรษ 1950 ผลงานโดดเด่นอย่างเรื่อง "Richard Burton's Hamlet" ปี 1964
เบอร์ตันได้รับการเสนอชื่อเข้าชิงรางวัลออสการ์ 7 ครั้ง แต่ไม่เคยได้รับรางวัลเลย เขายังได้รับรางวัลบาฟตา, รางวัลลูกโลกทองคำ, รางวัลโทนีในสาขานักแสดงนำยอดเยี่ยม ในช่วงกลางคริสต์ทศวรรษ 1960 เบอร์ตันติดอันดับนักแสดงแถวหน้าบนตารางบ็อกซ์ออฟฟิศ ในปลายคริสต์ทศวรรษ 1960 เบอร์ตันเป็นหนึ่งในนักแสดงที่มีค่าตัวแพงที่สุดในโลก โดยได้รับค่าตัว 1 ล้านเหรียญสหรัฐ หรือมากกว่านั้น
อาตี๋ของผม

อาตี๋ของผม เป็นละครชุด (ซีรีส์) มีเค้าโครงมาจากนิยาย "อาตี๋ของผม" แต่งโดย CaffeineDekD (คาเฟอีน) ผลิตโดยจีเอ็มเอ็มทีวี และ โคโซโคโม กำกับการแสดงโดย ราชิต กุศลคูณสิริ ออกอากาศทางช่องวัน 31 ทุกวันเสาร์ เวลา 22:15 น. - 23:15 น. และออกอากาศย้อนหลังทางไลน์ทีวี เวลา 23:15 น. ตั้งแต่วันที่ 23 มิถุนายน พ.ศ. 2561 อีกทั้งยังออกอากาศในประเทศไต้หวันผ่านทาง CHOCO TV พร้อมกับการแพร่ภาพในประเทศไทย
เรื่องย่อ.
หมอก (สัตบุตร แลดิกี) หัวหน้าแก๊งหมีเล่นหวย นักเรียน ม.5 และขายหนังโป๊ไปด้วยที่โรงเรียน หมอกเป็นลูกชาย หมวดหมู (ชูเกียรติ เอี่ยมสุข) ช่างตัดผมในตำนานแห่งหมวดหมูบาร์เบอร์ ร้านตัดผมที่เคยรุ่งเรืองสำหรับท่านชายโดยเฉพาะ หน้าโรงเรียนชายล้วนแถวปากคลองตลาดที่หมอกเรียนอยู่
วันหนึ่งขณะที่หมวดหมูกำลังตัดผมให้ ตี๋ (ธนัตถ์ศรันย์ ซำทองไหล) คฑากรโรงเรียนสุดหล่อ ดีกรีลูกร้านทองเยาวราช หมวดหมูโทรตรวจหวยไปด้วยแล้วฟังเลขผิดนึกว่าตัวเองถูกหวย เลยดีใจเบอร์ใหญ่วิ่งหนีออกจากบ้านไปหาเจ้าของแผงหวย ทิ้งให้ตี๋นั่งเงิบอยู่บนเก้าอี้ ทำให้หมอกที่อยู่บ้านคนเดียวถึงกับซวยตกเป็นช่างตัดผมจำเป็นให้ตี๋ ด้วยความหมั่นไส้หมอกแกล้งตัดผมตี๋ให้แหว่งทำให้มีเรื่องเกรี้ยวกราดกันที่โรงเรียนต่อ หมอกโดนครูทำโทษให้ล้างห้องน้ำโรงเรียนคนเดียวสามอาทิตย์ จึงเอาคืนตี๋ด้วยการแว้นมอเตอร์ไซค์เอาหนังโป๊เกย์ไปส่งแล้วตีเนียนว่าตี๋สั่ง ทำให้ แบมบี้ (สุทธิภา คงแนวดี) คฑากรหญิงล้วนโรงเรียนข้าง ๆ ที่มาด้วยเข้าใจผิดเดินหนีตี๋ไป ลำบากหมอกต้องแกล้งเป็นแฟนตี๋เล่น ๆ แบบงง ๆ เพื่อเรียกร้องความสนใจให้แบมบี้กลับมา แต่กลับพบปริศนาจากแบมบี้ว่าตี๋ชอบหมอกรึเปล่า นำไปสู่การทดสอบตี๋ด้วยหนังโป๊ที่มีอยู่ ตามคำแนะนำของ ฉิ่ง (อภิชญา แซ่จัง) สาววาย นักเรียน ม.4 สก๊อยคุมถิ่นลูกร้านอาหารตามสั่งข้างบ้าน
ท่ามกลางความเฮฮาปาร์ตี้ของชาวแก๊ง อู๋ (ธนวัฒน์ รัตนกิจไพศาล) กับ ต้น (ชยพล จุฑามาศ) เพื่อนสนิทของหมอก ที่คอยเป็นห่วงอยู่ห่าง ๆ และ หมอน (ภูวินทร์ ตั้งศักดิ์ยืน) น้องชายของหมอกที่ชวน กอด (ตรัย นิ่มทวัฒน์) มาเชียร์พี่ ๆ และเป็นคู่จิ้นกันเองด้วย เพื่อทำความฝันของหมอนให้เป็นจริง นั่นคือการช่วยพ่อฟื้นฟูหมวดหมูบาร์เบอร์ในตำนานให้กลับมารุ่งเรืองอีกครั้งหนึ่ง
การดำเนินเรื่องถูกดำเนินเรื่องผ่านความคิดของตัวละครหลักอย่าง หมอก หลายความคิดที่ตัวละครคิด อาจไม่ตรงกับความเป็นจริง และทำให้เกิดความลับซ่อนอยู่ระหว่างการดำเนินเรื่องมากมาย จากความคิดของตัวละครหลักที่เข้าใจผิดไปเอง โดยจะเฉลยปมทั้งหมดในตอนสุดท้าย เนื้อเรื่องทั้งหมดสะท้อนถึงตามบริบทของสภาพสังคมไทยในปัจจุบัน เช่น การยอมรับในเพศที่สาม ความรักระหว่างผู้ชายกับผู้ชายด้วยกัน ปัญหาการยอมรับของสังคม ครอบครัวและเพื่อน
หนังสือ.
หนังสือนิยายเรื่อง "อาตี๋ของผม" ถูกแบ่งออกเป็น 3 เล่ม ความยาวรวม 1,505 หน้าโดยรวมตอนใหม่เพิ่มให้เนื้อเรื่องสมบูรณ์ยิ่งขึ้นอีก 14 ตอนจากเรื่องราวแรกที่เผยแพร่ทางเว็บไซด์ Dek-D และทางผู้เขียนจะมีตอนสั้นพิเศษความยาวไม่น้อยกว่า 2 หน้ากระดาษ A4 ออกมาทางออนไลน์ สัปดาห์ละ 1 ตอนรวมทั้งหมดอีก 48 ตอนด้วย
รถตักตีนตะขาบ

รถตักตีนตะขาบ (tracked loader) เป็นยานยนต์งานก่อสร้างชนิดหนึ่งที่ประกอบด้วยช่วงล่างแบบสายพานหรือตีนตะขาบ และชุดบุ้งกี๋ (loader) สำหรับการขุดหรือตักวัสดุ เครื่องจักรกลชนิดนี้ได้รับการพัฒนาให้เป็นเครื่องจักรสารพัดประโยชน์ที่มีความคล่องตัวในอุตสาหกรรมการขุดตัก เป็นรถแบบอเนกประสงค์ที่สามารถทำงานได้หลายอย่างในสถานที่ก่อสร้าง เช่นการดัน, การขุด หรือตักวัสดุ
การออกแบบของรถตักตีนตะขาบมีการวิวัฒนาการมาหลายขั้นตอน. เดิมทีรถตักตีนตะขาบได้รับการดัดแปลงมาจากรถแทรกเตอร์แบบตีนตะขาบ และใช้งานเหมือนกับรถปราบดิน (บุลโดเซอร์) ในยุคแรก จึงยังไม่มีสมรรถนะในการขุดลงในพื้นดินแข็ง การใช้งานส่วนใหญ่จะเป็นการขนย้ายวัสดุที่กองรวมกัน และขนถ่ายวัสดุกับรถบรรทุกหรือรถไฟ
การเปลี่ยนแปลงการออกแบบที่สำคัญเกิดขึ้นเมื่อมีการนำระบบไฮดรอลิกมาใช้ในการขับเคลื่อนระบบก้านต่อของชุดตัก ทำให้กำลังงานของการตักเพิ่มสูงขึ้น และที่สำคัญคือรถตักสามารถส่งแรงดันกดลงด้านล่างไปยังบุ้งกี๋ได้ ซึ่งทำให้เพิ่มความสามารถในการขุดพื้นดินแข็งได้ดีขึ้นอย่างมาก การออกแบบส่วนอื่นยังคงลอกแบบจากรถบุลโดเซอร์ น้ำหนักของเครื่องยนต์ยังคงกระทำลงบนส่วนครึ่งหน้าของสายพานตีนตะขาบเช่นเดียวกับส่วนประกอบชุดตักที่มีน้ำหนักมาก ซึ่งมักจะก่อให้เกิดปัญหาการสึกหรอที่เร็วเกินควรของล้อนำด้านหน้า และชิ้นส่วนช่วงล่าง
การประยุกต์ใช้ระบบขับเคลื่อนไฮโดรสแตติกในรถตักตีนตะขาบเป็นพัฒนาการที่สำคัญประการต่อมา ทำให้การเคลื่อนที่ของรถมีความคล่องตัวสูงและบังคับได้ง่ายขึ้น รถตักตีนตะขาบในปัจจุบันเป็นเครื่องจักรกลที่มีความซับซ้อนสูง โดยการใช้ระบบส่งกำลังแบบไฮโดรสแตติก และระบบควบคุมไฮดรอลิกไฟฟ้าเพื่อเพิ่มประสิทธิภาพ
ไบเบิลบาป

ไบเบิลบาป , ไบเบิลคนบาป , หรือ ไบเบิลแห่งการล่วงประเวณี  เป็นชื่อเรียกคัมภีร์ไบเบิลที่รอเบิร์ต บาร์เกอร์ (Robert Barker) กับมาร์ติน ลูคัส (Martin Lucas) ผู้พิมพ์หลวงแห่งลอนดอน จัดพิมพ์ใน ค.ศ. 1631 โดยเป็นการนำฉบับพระเจ้าเจมส์มาพิมพ์ซ้ำ ไบเบิลฉบับนี้ได้ชื่อดังกล่าวเพราะพิมพ์ผิดในส่วนพระบัญญัติสิบประการ (หนังสืออพยพ บทที่ 20 ข้อที่ 14) โดยตกคำว่า "อย่า" (not) ในประโยค "เจ้าจงอย่าล่วงประเวณีผัวเมียเขา" (Thou shalt not commit adultery) กลายเป็น "เจ้าจงล่วงประเวณีผัวเมียเขา" (Thou shalt commit adultery) ราวหนึ่งปีหลังจากการพิมพ์ ผู้จัดพิมพ์ถูกเบิกตัวขึ้นสตาร์แชมเบอร์ (Star Chamber) ซึ่งเป็นศาลยุติธรรมในพระราชวังเวสต์มินสเตอร์ และถูกปรับ 300 ปอนด์ (ราว 45,844 ปอนด์เมื่อเทียบกับค่าเงินใน ค.ศ. 2016) ทั้งยังถูกเพิกถอนใบอนุญาตการพิมพ์ การพิมพ์ผิดนี้ยังไม่เป็นที่สบอารมณ์ของพระเจ้าชาลส์ที่ 1 (Charles I) พระมหากษัตริย์แห่งอังกฤษ และจอร์จ แอบบอต (George Abbot) อัครมุขนายกแห่งแคนเทอร์เบอรีผู้กล่าวว่า
<templatestyles src="แม่แบบ:คำพูด/style.css" />
ไบเบิลที่พิมพ์ในครั้งนั้นส่วนใหญ่ถูกยกเลิกและเผาทิ้งในไม่ช้า เหลือรอดมาถึงปัจจุบันเพียงไม่กี่เล่มซึ่งนักสะสมถือกันว่ามีค่าสูงยิ่ง ฉบับหนึ่งอยู่ในชุดหนังสือหายากของหอสมุดประชาชนนิวยอร์กและเปิดให้ใช้ไม่บ่อยนัก อีกฉบับหนึ่งมีให้ชมที่พิพิธภัณฑ์ไบเบิลดันแฮมในเท็กซัส สหรัฐ หอสมุดบริติชเคยจัดแสดงฉบับหนึ่งโดยไม่คิดค่าเข้าชม แต่เลิกไปเมื่อเดือนกันยายน ค.ศ. 2009 สถานที่อื่น ๆ ก็จัดแสดงไบเบิลที่พิมพ์ผิดนี้ในบางโอกาส เช่น หอสมุดมหาวิทยาลัยเคมบริดจ์เปิดให้เข้าชมจนถึงวันที่ 18 มิถุนายน ค.ศ. 2011 เนื่องในโอกาสครบรอบ 400 ปีของไบเบิลฉบับพระเจ้าเจมส์
ประวัติ.
ในทางประวัติศาสตร์ การพิมพ์ตกคำว่า "not" นั้นถือเป็นข้อผิดพลาดทั่วไป จนกระทั่ง ค.ศ. 2004 ระเบียบงานสารบรรณหลายสำนัก เช่น ของสำนักข่าวร่วม (Associated Press) แนะนำให้เลี่ยงไปใช้คำอื่นแทนคำที่มี "not" เช่น ให้ใช้ "innocent" (บริสุทธิ์) แทน "not guilty" (ไม่ผิด) เพื่อไม่ให้เกิดกรณีพิมพ์ตกหล่นดังกล่าว
ไบเบิลบาปนี้ถือเป็นกรณีตัวอย่างที่โดดเด่นที่สุดของข้อผิดพลาดในไบเบิลที่เปลี่ยนความหมายของพระคัมภีร์ไปโดยสิ้นเชิง
ปฏิกิริยา.
ค.ศ. 1631.
นอกจากถูกคริสตจักรหยามเหยียดแล้ว ไบเบิลบาปนี้ยังถูกวิจารณ์จากนักประวัติศาสตร์ไม่ช้าไม่นานหลังจากตีพิมพ์ บทวิจารณ์บทหนึ่งว่า
<templatestyles src="แม่แบบ:คำพูด/style.css" />เจ้าของโรงพิมพ์หลวงสมัยนี้หรือราว ๆ สมัยนี้ได้กระทำความผิดพลาดอันน่าอดสูไว้ในพระคัมภีร์ฉบับภาษาอังกฤษของชาวเรา โดยตกคำว่า "อย่า" ในพระบัญญัติข้อที่เจ็ด มุขนายกแห่งลอนดอนได้กราบบังคมทูลให้ทรงทราบแล้ว มีรับสั่งให้เบิกเจ้าของโรงพิมพ์มาหาคณะข้าหลวงใหญ่ เอาพยานหลักฐานมายันข้อเท็จจริง เอาหนังสือชุดที่พิมพ์ทั้งหมดมาตรวจ แล้วเจ้าของโรงพิมพ์ก็โดนปรับอย่างหนักสมแก่พฤติการณ์ หลวงพ่อลอด (Laud) นำค่าปรับนี้บางส่วนไปจัดทำอักษรกรีกอย่างดี เพื่อที่การจัดพิมพ์เอกสารตัวเขียนอย่างเรื่อง "ไทม์แอนด์อินดัสทรี" (Time and Industry) จะได้พร้อมให้ชาวประชาได้ชม
ปัจจุบัน.
ใน ค.ศ. 2008 มีการสำเนาไบเบิลฉบับนี้ออกขายทางอินเทอร์เน็ต ราคาชุดละ 89,500 ดอลลาร์ ราคาขึ้นเป็น 99,500 ดอลลาร์ใน ค.ศ. 2015
ใน ค.ศ. 2015 บอนแฮมส์ (Bonhams) นำไบเบิลบาปฉบับหนึ่งออกขายทอดตลาด ราคาที่ชนะประมูล คือ 31,250 ปอนด์
วอลเลย์บอลหญิงแชลเลนเจอร์คัพ 2018

วอลเลย์บอลหญิงแชลเลนเจอร์คัพ 2018  เป็นการแข่งขันครั้งแรกของวอลเลย์บอลหญิงแชลเลนเจอร์คัพ และเป็นการแข่งขันวอลเลย์บอลหญิงระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่ลิมา, ประเทศเปรู ระหว่างวันที่ 20–24 มิถุนายน ค.ศ. 2018
การคัดเลือก.
มีหกทีมจะแข่งขันในการแข่งขันนี้
รอบคัดเลือก.
โซนอเมริกาเหนือ.
การแข่งขันรอบคัดเลือกอเมริกาเหนือจัดขึ้นที่เอ็ดมันตัน ประเทศแคนาดา ซึ่งมีทีมเข้าร่วมแข่งขันทั้งหมด 5 ทีม โดยทีมชาติคอสตาริกาได้ถอนทีมออกจากการคัดเลือก
โซนเอเชีย.
การแข่งขันรอบคัดเลือกโซนเอเชียจัดขึ้นที่อัลมาเตอ ประเทศคาซัคสถาน ซึ่งมีทีมเข้าร่วมแข่งขันทั้งหมด 3 ทีม ทีมที่ชนะเลิศคือทีมชาติคาซัคสถาน แต่เมื่อวันที่ 12 มิถุนายนทางสหพันธ์วอลเลย์บอลสาธารณรัฐคาซัคสถานได้ประกาศว่าทีมชาติคาซัคสถานหญิงไม่สามารถเข้าร่วมการแข่งขันได้เนื่องจากมีปัญหาเกี่ยวกับการยื่นขอวีซ่าไปยังประเทศเปรู ทีมชาติออสเตรเลียจึงได้เข้าแข่งขันแทนทีมชาติคาซัคสถาน
โซนอเมริกาใต้.
การแข่งขันรอบคัดเลือกโซนอเมริกาใต้จัดขึ้นที่ลิมา ประเทศเปรู ซึ่งมีทีมเข้าร่วมแข่งขันทั้งหมด 4 ทีม ตามกฎผู้ชนะในการแข่งขันจะต้องแข่งเพลย์ออฟกับตัวแทนของโซนแอฟริกา แต่เนื่องจากโซนแอฟริกาปฏิเสธที่จะเข้าร่วมการแข่งขันรอบคัดเลือกจึงทำให้โซนอเมริกาใต้ไม่ต้องแข่งขันเพลย์ออฟกับตัวแทนของโซนแอฟริกา ทีมที่ชนะเลิศคือทีมชาติเปรู ซึ่งเปรูได้รับการกำหนดให้เป็นเจ้าภาพแข่งขันทำให้ทีมชาติโคลอมเบียอันดับที่สองในรอบคัดเลือกโซนอเมริกาใต้ผ่านการคัดเลือกแทน
อันดับการแข่งขัน.
<templatestyles src="Col-begin/styles.css"/>
ทหารราบจู่โจม

ทหารราบจู่โจม  เป็นหนังสือคลาสสิกเกี่ยวกับยุทธวิธีทางทหารที่เขียนโดยแอร์วิน รอมเมิล เกี่ยวกับประสบการณ์ของเขาในสงครามโลกครั้งที่หนึ่ง ในช่วงเวลาของการเขียนหนังสือในช่วงกลางคริสต์ทศวรรษที่ 1930 โดยยศของรอมเมิลในขณะนั้นคือพันโท รอมเมิลได้วางแผนที่จะเขียนเล่มตามหลังในชื่อ "ยานเกราะจู่โจม"  เกี่ยวกับสงครามยานเกราะ และเก็บรวบรวมข้อมูลระหว่างการทัพแอฟริกาเหนือ อย่างไรก็ตาม เขาถูกบังคับให้ฆ่าตัวตายก่อนที่จะเสร็จสิ้นผลงานดังกล่าว
ภาพรวม.
รอมเมิลอธิบายยุทธวิธีของ"ชตอสส์ทรัพเพน" (หน่วยทหารที่มีการโจมตีแบบโถมใส่) ซึ่งใช้ความเร็ว, การหลอกลวง และเจาะลึกเข้าไปในดินแดนของข้าศึกเพื่อจู่โจมโดยไม่ให้ตั้งตัวและทำให้พ่ายแพ้ ตลอดทั้งเล่ม รอมเมิลรายงานการกำหนดจำนวนคนจำนวนน้อยที่เข้าหาแนวข้าศึกจากทิศทางที่คาดว่าจะได้รับการโจมตี พลทหารจะตะโกน, โยนระเบิดมือและเสแสร้งการโจมตีอย่างอื่นที่คาดว่าจะมาจากการปิดบัง ในขณะที่หน่วยโจมตีและพลทหารขนาดใหญ่ที่แอบอยู่ ไปที่ด้านข้างและด้านหลังของกองหลังของข้าศึกแบบไม่ให้ตั้งตัว กลยุทธ์เหล่านี้มักข่มขู่ศัตรูให้ยอมจำนน จึงหลีกเลี่ยงความพยายามที่ไม่จำเป็น, ค่าใช้จ่ายของกระสุน และความเสี่ยงต่อการบาดเจ็บ
เนื้อหา.
ต้นฉบับแบ่งออกเป็นหกบท :
การแปล.
ในปี ค.ศ. 1943 ฉบับย่ออย่างง่ายที่มีชื่อว่า"แอทแทค!" ("Attacks!") ได้รับการเปิดตัวจากกองทัพสหรัฐเพื่อการศึกษายุทธวิธีของทหาร การแปลภาษาอังกฤษฉบับเต็มครั้งแรกได้รับการตีพิมพ์ในปี ค.ศ. 1944 โดย"เดอะอินเฟินทรีเจอร์นัล"ในสหรัฐ ผู้แปลคือพันโท กุสตาฟ อี. คิดเดอ โดยไม่ได้รับอนุญาตจากรอมเมิล ตามคำนำในฉบับ ค.ศ. 1995 ที่ตีพิมพ์โดยสแตกโพลบุ๊กส์
อิทธิพล.
"ทหารราบจู่โจม" ("Infanterie greift an") ได้รับการตีพิมพ์เป็นครั้งแรกในปี ค.ศ. 1937 และช่วยชักจูงอดอล์ฟ ฮิตเลอร์ ให้รอมเมิลมีอำนาจสั่งการในสงครามโลกครั้งที่สอง แม้ว่าเขาจะไม่ได้มาจากครอบครัวทหารเก่าหรือขุนนางปรัสเซียน ซึ่งเคยมีอำนาจเหนือกองกำลังเจ้าหน้าที่เยอรมันมาก่อน ผลงานนี้ได้รับการจัดพิมพ์ในเยอรมนีจนกระทั่งปี ค.ศ. 1945 โดยช่วงนั้นได้มีการตีพิมพ์ประมาณ 500,000 เล่ม ซึ่งหนังสือนี้ยังคงจัดพิมพ์อยู่ และได้รับการเผยแพร่ล่าสุดในภาษาเยอรมันเมื่อปี ค.ศ. 2015
หนังสือเล่มนี้ได้รับการนำมาใช้ทั่วทั้งประเทศฝั่งตะวันตกในฐานะเป็นแหล่งข้อมูลสำหรับการเคลื่อนไหวยุทธวิธีทหารราบ ส่วนพลเอก จอร์จ เอส. แพตตัน ซึ่งเป็นหนึ่งในผู้นำทางทหารที่มีอิทธิพลหลายแห่ง เผยว่าได้อ่าน"ทหารราบจู่โจม" ทว่า ในภาพยนตร์ ค.ศ. 1970 อย่าง"แพตตัน" เมื่อเห็นได้ชัดว่าแพตตันกำลังเอาชนะกองกำลังที่เขาเชื่อว่าได้รับคำสั่งจากรอมเมิลระหว่างศึกรถถัง แพตตันพูดกับตัวเองว่า "รอมเมิล คุณเป็นลูกครึ่งที่ยิ่งใหญ่ ผมได้อ่านหนังสือของคุณแล้ว !" อย่างไรก็ตาม ในฉากก่อนหน้าในภาพยนตร์ แพตตันได้ตื่นขึ้นมาโดยเสนาธิการของเขา พร้อมกับข่าวจากวิทยุเยอรมันที่เผยว่ารอมเมิลจะโจมตีแพตตันใกล้กับเอลกูเอตตา ประเทศตูนิเซีย ก่อนหน้านี้ กล้องจะโฟกัสไปที่หนังสือ"ยานเกราะจู่โจม"  ในโต๊ะข้างเตียงของแพตตัน ซึ่งเป็นหนังสือที่รอมเมิลวางแผนที่จะเขียนแต่ไม่เสร็จสมบูรณ์ จึงเป็นที่ชัดเจนว่าหนังสือที่ไม่ได้เขียนไว้คือสิ่งที่ภาพยนตร์กำลังอ้างถึง และไม่ใช่หนังสือ"ทหารราบจู่โจม"
ดิสนีย์ไทฟูนลากูน

ดิสนีย์ไทฟูนลากูน  เป็นสวนน้ำที่ตั้งอยู่ที่วอลต์ดิสนีย์เวิลด์รีสอร์ต เลกบูเอนาวิสตา รัฐฟลอริดา ใกล้เมืองออร์แลนโด เป็นสวนน้ำที่สองถัดจากดิสนีย์ริเวอร์คันทรีที่ปิดตัวลงในเดือนพฤศจิกายน พ.ศ. 2544
ดิสนีย์ไทฟูนลากูนเปิดให้บริการเมื่อวันที่ 1 มิถุนายน พ.ศ. 2532 รูปแบบของสวนสนุกคือ เป็นธีมตำนานของดิสนีย์ที่เกิดพายุไต้ฝุ่นคร่าชีวิตผู้คนในอดีต สัญลักษณ์สำคัญของสวนน้ำคือ "มิสทิลลี่" เรือกุ้งที่เสียบบนภูเขาชื่อ เมาท์เมย์เดย์ สูง 50 ฟุต (15 เมตร)
ในปี พ.ศ. 2559 สวนน้ำแห่งนี้มีผู้เข้าชมประมาณ 2,277,000 คน ปัจจุบันเป็นสวนน้ำที่มีผู้ใช้บริการมากเป็นอันดับสองของโลก เปิดให้บริการทุกวันยกเว้นช่วงปรับปรุงซ่อมแซมประจำปีในช่วงฤดูใบไม้ร่วงหรือฤดูหนาว แต่สวนน้ำอีกแห่งคือ ดิสนีย์บลิซเซิร์ดบีช จะเปิดบริการแทนในช่วงนี้
เมาต์เมย์เดย์.
เมาต์เมย์เดย์ (Mount Mayday) ซึ่งตั้งอยู่ด้านหลังสระโต้คลื่น มี "มิสทิลลี" ตลอดจนน้ำตกและสไลเดอร์หลายแห่ง เป็นภูเขาที่มนุษย์สร้างขึ้น เป็นพื้นที่ปล่อยสไลเดอร์น้ำเท่านั้น แต่ยังปกปิดท่ออีกด้วย
ก่อสร้างดำเนินการในปี ค.ศ. 1988 และ ค.ศ. 1989 มีการศึกษา ออกแบบ และทดสอบการสร้างและการแพร่กระจายคลื่นน้ำ เนื่องจากไต้ฝุ่นลากูนเป็นหนึ่งในผู้สร้างคลื่นกลุ่มแรก ๆ ที่ถูกนำไปใช้กับสวนสนุก วัตถุประสงค์หลักประการหนึ่งก็คือการสร้างคลื่นที่สามารถเล่นเซิร์ฟได้ คลื่นถูกสร้างขึ้นโดยถังคอนกรีตอัดแรง 12 เซลล์ โดยมีพื้นหลังเป็นทะเลสาบซึ่งปกคลุมไปด้วยฉากเรืออับปาง ในเวลานั้นมีการใช้เทคนิคการสร้างแบบจำลองคอมพิวเตอร์เพื่อศึกษาปฏิสัมพันธ์ระหว่างโครงสร้างของเหลว ความเข้มข้นของความเครียด และความเหนื่อยล้า เพื่อให้มั่นใจถึงความสมบูรณ์และปลอดภัย ก่อนที่จะเปิด ไทฟูนลากูนได้รับการทดสอบเพื่อระบุรูปร่างของคลื่น ระยะเวลาการเล่นกระดานโต้คลื่น และขอบเขตที่คลื่นให้ความรู้สึกเป็นธรรมชาติ
ไฮด์อเวย์เบย์.
ไฮด์อเวย์เบย์ (Hideaway Bay) เดิมชื่อ "เอาต์ออฟเดอะเวย์เคย์" เป็นบริเวณหาดทรายที่อยู่ด้านหลังห้องแต่งตัว
ไทฟูนลากูน.
ไทฟูนลากูน (Typhoon Lagoon) ส่วนที่ใหญ่ที่สุดของสวนน้ำเป็นที่ตั้งของเครื่องเล่น รวมถึงหาดทรายสีขาวอันร่มรื่นหลายแห่งสำหรับการพักผ่อนและพักฟื้น
ฟอร์เมอร์ชาร์กรีฟ.
ฟอร์เมอร์ชาร์กรีฟ (Former Shark Reef) แนวปะการังฉลามของไทฟูนลากูนถือเป็นหนึ่งในสถานที่ท่องเที่ยวที่มีเอกลักษณ์ที่สุดในสวนสนุกดิสนีย์ โดยเปิดให้นักท่องเที่ยวได้ดำน้ำตื้นข้ามทะเลสาบที่มนุษย์สร้างขึ้นซึ่งเต็มไปด้วยปลากระเบน ฉลามตัวเล็ก และปลาเขตร้อนเป็นเวลา 5-15 นาที แนวปะการังเทียมประกอบด้วยที่อยู่อาศัยของแท็งก์คู่ขนาด 362,000 แกลลอน คั่นด้วย "ซันเกนแทงเกอร์" ซึ่งปลอมเป็นอุโมงค์ชมใต้น้ำ หากไม่มีแถลงการณ์อย่างเป็นทางการจากดิสนีย์พาร์ก นักวิเคราะห์ชี้ว่ามีต้นทุนการดำเนินงานที่สูงเป็นพิเศษ (สัตว์และผู้ดูแล การควบคุมอุณหภูมิของน้ำ การกรองน้ำ เจ้าหน้าที่ช่วยชีวิต ฯลฯ) เป็นเหตุผลในการปิดถาวรในวันที่ 3 ตุลาคม ค.ศ. 2016 นับตั้งแต่ปิดตัว เรือบรรทุกน้ำมันที่จมอยู่ก็ถูกปิดกำแพง และถังที่อยู่ใกล้กับทางเดินมากที่สุดก็ถูกถมไว้ ปูด้วยทราย และดัดแปลงเป็นพื้นที่นั่งเล่น/เลานจ์ อาคารทางเข้าสถานที่ท่องเที่ยวได้รับการดัดแปลงให้เป็นบาร์บริการด่วนและร้านอาหาร
แคสตาเวย์ครีก.
แคสตาเวย์ครีก (Castaway Creek) "แม่น้ำไหลเอื่อย" ที่ไหลต่อเนื่องสูง 640 ม. ไหลวนรอบสวนน้ำอย่างช้า ๆ ผ่านน้ำตกเล็ก ๆ ป่าฝนอันเขียวชอุ่ม ม่านหมอก และภูเขาเมย์เดย์ ผู้เล่นสามารถลอยได้ด้วยตัวเองหรือนั่งยางในที่จัดไว้ให้
การท่องเที่ยวในประเทศรัสเซีย

การท่องเที่ยวในประเทศรัสเซียมีการเติบโตอย่างรวดเร็วนับตั้งแต่ช่วงปลายยุคโซเวียต ถือเป็นการท่องเที่ยวภายในประเทศครั้งแรกและการท่องเที่ยวระหว่างประเทศอีกด้วย มรดกทางวัฒนธรรมที่หลากหลายและแหล่งท่องเที่ยวทางธรรมชาติที่ยิ่งใหญ่ทำให้ประเทศรัสเซียเป็นสถานที่ท่องเที่ยวที่ได้รับความนิยมมากที่สุดในโลก ไม่รวมไครเมีย ประเทศรัสเซียมีสถานที่ 23 แห่งที่ได้รับการจารึกไว้ในรายชื่อแหล่งมรดกโลกของยูเนสโก ขณะที่อีกหลายแห่งอยู่ในรายชื่อเบื้องต้นของยูเนสโก
เส้นทางท่องเที่ยวหลัก ๆ ในประเทศรัสเซีย ได้แก่ การเดินทางรอบ ๆ Golden Ring ของเมืองโบราณ, การล่องเรือบนแม่น้ำสายใหญ่รวมถึงแม่น้ำวอลกา และการเดินทางที่ยาวนานของทางรถไฟสายทรานส์-ไซบีเรียที่มีชื่อเสียง ภูมิภาคหลากหลายและวัฒนธรรมของชาติพันธุ์ในประเทศรัสเซียมีอาหารและของที่ระลึกมากมายและแสดงให้เห็นถึงความหลากหลายของขนบธรรมเนียมประเพณีในประเทศรัสเซีย ได้แก่ ซาวน่าแบบรัสเซีย (Banya), Khokhloma และ ตุ๊กตาแม่ลูกดก แห่งนิจนีนอฟโกรอด, เทศการฤดูร้อน Sabantuy ของชาวตาตาร์ หรือพิธีกรรมของนักบวชในไซบีเรีย ในปี 2013 มีนักท่องเที่ยวชาวต่างชาติมาเยือนประเทศรัสเซียเป็นจำนวน 33 ล้านคน ส่งผลให้ประเทศนี้เป็นสถานที่ท่องเที่ยวที่ได้รับความนิยมเป็นอันดับที่ 9 ของโลกและเป็นสถานที่ท่องเที่ยวที่ได้รับความนิยมเป็นอันดับที่ 7 ของยุโรป
การยึดครองรูร์

การยึดครองรูร์  เป็นช่วงเวลาของการยึดครองทางทหารในหุบเขารูร์ของเยอรมันโดยฝรั่งเศสและเบลเยียมในช่วงระหว่างปี ค.ศ. 1923 และ 1925 ในการตอบสนองต่อความล้มเหลวของสาธารณรัฐไวมาร์เพื่อประชุมการจ่ายค่าชดเชยปฏิกรรมครั้งที่สองด้วยจำนวนเงิน 6.6 พันล้านปอนด์ที่ได้ถูกกำหนดไว้ในสนธิสัญญาแวร์ซายโดยไตรภาคี (ฌอร์ฌ เกลอม็องโซ, เดวิด ลอยด์ จอร์จ,วูดโรว์ วิลสัน)(ค.ศ. 1919) ในช่วงภายหลังสงครามโลกครั้งที่หนึ่ง
ทูเลอโซไซอิที

ทูเลอโซไซอิที, แต่เดิมเรียกว่า "Studiengruppe für germanisches Altertum" ("กลุ่มนักเรียนจากเจอร์แมนิกสมัยโบราณ"), เป็นองค์กรปริศนาลึกลับเยอรมันและกลุ่ม Völkisch ก่อตั้งขึ้นในมิวนิกภายหลังสงครามโลกครั้งที่่หนึ่ง ชื่อนั้นมาจากตำนานทางตอนเหนือของประเทศในตำนานกรีก กลุ่มโซไซอิทีนี้ได้เป็นที่จดจำเป็นส่วนใหญ่ว่าเป็นองค์กรสนับสนุนพรรคกรรมกรเยอรมัน(DAP; German Workers' Party) ซึ่งต่อมาได้รับการปรับปรุงโดยอดอล์ฟ ฮิตเลอร์ให้กลายเป็นพรรคกรรมกรชาติสังคมนิยมเยอรมันหรือพรรคนาซี (NSDAP or Nazi Party) ตามที่คนเขียนชีวประวัติฮิตเลอร์ Ian Kershaw องค์กรของ"รายชื่อสมาชิก ...ได้อ่านเหมือนใครเป็นใครคนแรกของผู้ฝักใฝ่นาซีและนำตัวเลขในมิวนิก" รวมทั้งรูดอล์ฟ เฮสส์, ฮันส์ ฟรังค์, Julius Lehmann, Gottfried Feder, Dietrich Eckart และ Karl Harrer
อย่างไรก็ตาม Nicholas Goodrick-Clarke ได้โต้แย้งว่าฮันส์ ฟรังค์และรูดอล์ฟ เฮสส์นั้นเคยเป็นสมาชิกทูเลอ แต่ผู้นำนาซีคนอื่น ๆ ได้รับเชิญให้ไปกล่าวบรรยายที่การประชุุมทูเลอหรือพวกเขาไม่ได้มีส่วนเกี่ยวข้องเลย ตามที่ Johannes Hering ได้กล่าวว่า "ไม่มีหลักฐานใด ๆ ว่าฮิตเลอร์ได้เคยเข้าร่วมสมาคมทูเลอโซไซอิทีเลย"
ถ้วยรางวัลฟุตบอลโลก

ถ้วยรางวัลฟุตบอลโลก  
ชนะเลิศ.
,ถ้วยรางวัลชูลส์รีเมต์
ถ้วยรางวัลฟุตบอลโลก
กัปตันและผู้จัดการที่ชูถ้วยรางวัล.
ถ้วยรางวัลฟุตบอลโลก.
กัปตันที่ชูถ้วยรางวัลฟุตบอลโลก
ผู้จัดการที่ชูถ้วยรางวัลฟุตบอลโลก
การประชุมสุดยอดกลุ่ม 7 ครั้งที่ 44

การประชุมสุดยอดกลุ่ม 7 ครั้งที่ 44 จัดขึ้นเมื่อวันที่ 8-9 มิถุนายน พ.ศ. 2561 ที่ลามาลแบ รัฐเกแบ็ก ประเทศแคนาดา การประชุดสุดยอดในครั้งนี้ถือว่าเป็นครั้งที่หก นับตั้งแต่ปี พ.ศ. 2524 ที่ประเทศแคนาดาเป็นเจ้าภาพจัดประชุมสุดยอด 
ในเดือนมีนาคม พ.ศ. 2557 กลุ่ม 7 ได้ก่อตั้งขึ้น พร้อมกับเหล่าผู้นำจากประเทศแคนาดา, ฝรั่งเศส, เยอรมนี, อิตาลี, ญี่ปุ่น, สหราชอาณาจักร และสหรัฐ เนื่องจากการเปิดอภิปรายให้ประเทศรัสเซียออกจากกลุ่ม 8 ตั้งแต่นั้นมาการประชุมจึงได้ขึ้นชื่อว่าอยู่ในกลุ่ม 7 ในวันแรกของการประชุม สหรัฐได้มีท่าทีที่จะผลักดันให้ประเทศรัสเซียเข้ามาในกลุ่ม 7 เหมือนเดิม หลังจากนั้นไม่นานประเทศอิตาลีก็ได้ขอให้ใช้ชื่อกลุ่ม 8 เหมือนเดิม
การประชุมสุดยอดในครั้งนี้ได้ร่วมความสนใจอย่างมาก เนื่องจากว่าสหรัฐลดความสัมพันธ์กับสมาชิกประเทศในกลุ่ม 7 เนื่องจากเหตุการณ์ในครั้งนี้มีการขนานนามการประชุมในครั้งนี้ว่า การประชุมสุดยอดกลุ่ม 6+1 โดยสื่อมวลชนในประเทศฝรั่งเศสและประเทศสมาชิกได้กล่าวว่า เป็นการสื่อถึงการแยกตัวของสหรัฐ
วาระการประชุมและการเตรียมการ.
ในเดือนพฤษภาคม พ.ศ. 2560 นายกรัฐมนตรีจัสติน ทรูโด แห่งแคนาดา กล่าวว่าเขาตั้งใจที่จะ "แสดงการให้ความสำคัญกับทั้งในและต่างประเทศ: เพื่อเสริมความแข็งแกร่งให้แก่ชนชั้นกลาง เพิ่มความเสมอภาคทางเพศ การต่อสู้กับการเปลี่ยนแปลงสภาพภูมิอากาศ และส่งเสริมการเคารพความหลากหลาย
ในเดือนมิถุนายน 2560 ปีเตอร์ โบห์ม (Peter Boehm) ได้รับแต่งตั้งให้เป็นรัฐมนตรีช่วยว่าการการประชุมสุดยอดกลุ่ม 7 และผู้แทนส่วนตัวของนายกรัฐมนตรี หลังจากทำหน้าที่เป็น "จี 7 เศรปา" (ผู้แทนนายกรัฐมนตรีในการเตรียมการประชุมประจำปี) ของแคนาดา ตั้งแต่ปี พ.ศ. 2555
ในเดือนธันวาคม พ.ศ. 2560 ทรูโดได้เปิดตัวสัญลักษณ์การประชุมสุดยอด และประกาศห้าประเด็นสำคัญที่แคนาดาจะดำเนินการต่อ เมื่อได้รับตำแหน่งประธานของกลุ่ม 7 ในวันที่ 1 มกราคม พ.ศ. 2561
คำประกาศแถลงการณ์.
"พันธกรณีชาร์เลอวัว ในการปกป้องประชาธิปไตยจากภัยคุกคามจากต่างประเทศ" เป็นหนึ่งในแปดคำแถลงการณ์ในการประชุมครั้งนี้ โดยผู้นำกลุ่ม 7 เมื่อวันที่ 9 มิถุนายน พ.ศ. 2561 โดยพันธกรณีชาร์เลอวัว ระบุว่า "ผู้ดำเนินนโยบายต่างชาติ ได้พยายามที่จะบ่อนทำลายสังคมประชาธิปไตยและสถาบันของเรา, กระบวนการเลือกตั้งของเรา, อำนาจอธิปไตยของเรา และความปลอดภัยของเรา กลยุทธ์ที่เป็นอันตรายหลายแง่มุมและมีวิวัฒนาการตลอดเวลาเหล่านี้ เป็นภัยคุกคามทางยุทธศาสตร์ร้ายแรง ซึ่งเรามุ่งมั่นที่จะเผชิญหน้าและทำงานร่วมกับรัฐบาลอื่น ๆ ที่แบ่งปันค่านิยมทางประชาธิปไตยของเรา" การประชุมสุดยอดชาร์เลอวัว มีมติให้จัดตั้งกลไกการตอบสนองอย่างรวดเร็วของกลุ่ม 7 "เพื่อเสริมสร้างการประสานงานของเราในการระบุและตอบสนองต่อภัยคุกคามที่หลากหลาย และการพัฒนาไปสู่ประชาธิปไตยของเรา รวมถึงผ่านทางการแบ่งปันข้อมูลและการวิเคราะห์ และการระบุโอกาสในการประสานความร่วมมือกัน"
ผู้นำในการประชุมสุดยอด.
ผู้เข้าร่วมการประสุดยอดในครั้งนี้ล้วนแล้วเป็นผู้นำประเทศของสมาชิกกลุ่ม 7 โดยมีตัวแทนจากสหภาพยุโรปเข้าร่วมด้วย ประธานของคณะกรรมาธิการยุโรปได้เป็นผู้ที่เข้าร่วมการประชุมถาวร ในทุกครั้งการประชุมและการหารือกัน ตั้งแต่ปี พ.ศ. 2524
การประชุมสุดยอดกลุ่ม 7 ครั้งที่ 44 นี้ถือเป็นครั้งแรกในการประชุมสุดยอดของนายกรัฐมนตรีอิตาลี จูเซปเป คอนเต และเป็นการประชุมครังสุดท้ายของนายกรัฐมนตรีสหราชอาณาจักร เทเรซา เมย์ และประธานคณะคณะกรรมาธิการยุโรป ฌ็อง-โคลท ยุงเคอร์
แวร์ว็อล์ฟ (ปฏิบัติการทางทหาร)

แวร์ว็อล์ฟ ("มนุษย์หมาป่า") เป็นแผนการของนาซี ซึ่งได้เริ่มพัฒนาขึ้นในปี ค.ศ. 1944 เพื่อก่อตั้งกองกำลังต่อต้านซึ่งจะออกปฏิบัติการบนแนวหลังข้าศึก เมื่อฝ่ายสัมพันธมิตรได้เข้ารุกรานเยอรมนี ท้ายที่สุดแล้ว โฆษณาชวนเชื่อของแวร์วูล์ฟนั้นมีค่าแค่เกินความเป็นจริงที่จะทำสำเร็จได้
การอดอาหารเป็นพัก ๆ

การอดอาหารเป็นพัก ๆ  หรือการจำกัดพลังงานแบบอินเทอร์มิตเตนต์  เป็นคำกว้าง ๆที่หมายถึงการจัดตารางเวลาสำหรับการทานอาหารให้มีวงจรระหว่างการอดอาหารโดยสมัครใจ (หรือลดการทานแคลอรี) สลับกับการไม่ได้อดอาหารเป็นช่วงเวลาที่กำหนด เป็นหนึ่งในวิธีการควบคุมอาหารที่มีรอบของช่วงการอดอาหารและการไม่อดอาหารตามเวลาที่กำหนด การอดอาหารเป็นพัก ๆ นี้ เป็นวิธีหนึ่งที่ใช้ในการจำกัดแคลอรีเพื่อการลดน้ำหนักได้ 
การปฏิบัติและความแตกต่าง.
บางคนอาจใช้วิธีการอดอาหารเป็นพัก ๆ เพื่อลดจำนวนแคลอรีและลดน้ำหนัก จากการศึกษาขั้นต้นพบว่า การอดอาหารเป็นพัก ๆ อาจเสี่ยงต่อโรคบางอย่าง
เกณฑ์วิธีการอดอาหารเป็นพัก ๆ อาจแบ่งได้เป็น 2 กลุ่มคือ อดอาหารทั้งวันและจำกัดการกินในช่วงเวลา หรือเรียกว่า TRF
มีคำแนะนำที่แตกต่างกันไปในเรื่องการกินอาหารระหว่างช่วงอดอาหาร บ้างก็ว่ากินได้แต่น้ำเปล่า บ้างก็อนุญาตให้กินชาหรือกาแฟได้ (ปราศจากนมและน้ำตาล) หรือเครื่องดื่ม 0 แคลอรี บ้างก็ว่าอาจดัดแปลงการอดอาหารได้ โดยจำกัดจำนวนแคลอรีที่กินเข้าไป (เช่น กินได้ 20% ของปกติ) ในช่วงอดอาหาร มากกว่าที่จะไม่กินอะไรเลย
การควบคุมอาหารแบบ 5:2 เป็นที่นิยมในสหราชอาณาจักรในปี 2012 หลังจากช่องบีบีซีทู เสนอสารคดี "Eat, Fast and Live Longer" โดยการขายหนังสือขายดี และได้รับความสนใจอย่างแพร่หลายในที่สุด
จากข้อมุลของการบริการด้านสุขภาพแห่งชาติของอังกฤษ (National Health Service) ในปี 2012 ผู้คนมีความคิดว่าการควบคุมอาหารแบบ 5:2 ควรปรึกษาแพทย์ก่อน เพราะการอดอาหารเช่นนี้อาจถือว่าไม่ปลอดภัย ในสหราชอาณาจักรหนังสือประเภทแทบลอยด์รายงานว่า จากผลการวิจัย อ้างว่า การควบคุมอาหารแบบ 5:2 อาจลดความเสี่ยงต่อการเป็นมะเร็งเต้านม และช่วยทำให้สมองและการทำงานของภูมิคุ้มกันโรคดีขึ้น หรือทำให้อายุยืนขึ้น แต่ก็ไม่มีสิ่งยืนยันข้อพิสูจน์ที่ดีพอนัก